 

**2014–2020 METŲ STRUKTŪRINIŲ FONDŲ INVESTICIJŲ VEIKSMŲ PROGRAMOS 08.3.2-ESFA-K-415 PRIEMONĖS „54+“ PROJEKTŲ FINANSAVIMO SĄLYGŲ APRAŠAS: INFORMACIJA APIE VIEŠO DERINIMO METU GAUTUS PASIŪLYMUS IR PASTABAS, JŲ ĮVERTINIMAS**

**DERINIMO LAIKOTARPIS: 2017 M. VASARIO 27 D. - KOVO 13 D.**

**PASTABAS PATEIKUSI INSTITUCIJA: VŠĮ NACIONALINĖ REGIONŲ PLĖTROS AGENTŪRA**

|  |  |
| --- | --- |
| **Pastabos, pasiūlymai** | **Atsižvelgta, neatsižvelgta, argumentai, kodėl neatsižvelgta** |
| Tam, kad vietinės (regioninės) nevyriausybinės organizacijos, geriausiai žinančios tikslinės grupės situaciją ir problemas, atlieptų vietos gyventojų poreikius, siūlome ne tik vienam pareiškėjui leisti teikti vieną paraišką, bet ir partneriu būti tik vienoje apskrityje bei pareiškėjui neleisti būti partneriu kitose apskrityse. Tokiu būdu bus sukurta galimybė nevyriausybinėms organizacijoms jungtis į didesnį tarpinstitucinių organizacijų tinklą (jungtinės veiklos pagrindu) bei aiškiai identifikuoti organizacijos ketinimą/ryžtą ir teritoriją, kurioje ji labiausiai nori dalyvauti | **Neatsižvelgta.**  Rengiant Projektų finansavimo sąlygų aprašą buvo svarstomas ir VšĮ Nacionalinės regionų plėtros agentūros siūlomas variantas: visiškai riboti tiek pareiškėjų, tiek ir partnerių dalyvavimą vienos aspskrities ribose. Tačiau ministerija įvertino, kad ne visose apskrityse gali būti pakankamai organizacijų, turinčių patirties organizuoti savanorišką veiklą. Todėl, buvo pasirinkta netaikyti griežtesnių ribojimų visos šalies mastu, tam, kad sudaryti sąlygas į apskritį ateiti organizacijoms, galinčioms užtikrinti ne tik savanoriškos veiklos organizavimą projekto įgyvendinimo metu, bet taip pat dalintis sukaupta organizacine patirtimi, skleisti ir palaikyti savanorytės idėją ir vertybes.  Taip pat atkreipiame dėmesį, kad partnerystė projekte nėra privaloma, o projektuose, įgyvendinamuose kartu su partneriu (-iais), partnerystė turi būti pagrįsta, t.y. turi būti paaiškinta, kodėl projektas įgyvendinamas kartu su partneriu, kokia gaunama nauda iš partnerio įtraukimo į projektą; ar partneris prisidės prie projekto tikslo įgyvendinimo ir kokiomis veiklomis; ar partneris turi reikiamos patirties ir gebėjimų įgyvendinti nurodytas projekto veiklas ir kt.  Manome, kad ne toks griežtas ribojimas neužkerta kelio nevyriausybinėms organizacijosm jungtis į didesnį tarpinstitucinių organizacijų tinklą apskrities lygmeniu |
| 24 punkte pažymėta, kad „Projektai turi atitikti specialųjį projektų atrankos kriterijų: projektai turi atitikti Vyresnio amžiaus asmenų motyvavimo ir savanoriškos veiklos skatinimo veiksmų plano nuostatas. Vertinama projektų ir pareiškėjų atitiktis Vyresnio amžiaus asmenų motyvavimo ir savanoriškos veiklos skatinimo veiksmų plano tikslams, uždaviniams, veikloms, rezultatams, tikslinei grupei, vykdytojams“. Išnagrinėjus planą iškilo klausimas, kaip aprašo tikslas „Sukurti palankias sąlygas vyresnio darbingo amžiaus asmenims įsitraukti į savanorišką veiklą ir ilgiau išlikti aktyviems darbo rinkoje“ koreliuoja su plano 25.2 punktu „ne mažiau kaip 70 proc. tikslinės grupės asmenų bus nedirbantys ir aktyvios darbo rinkos politikos priemonėse nedalyvaujantys asmenys“. Atsižvelgiant į tai siūlome tikslinti aprašo 30 punktą, detalizuojant pvz., bedarbiai vyresni darbingo amžiaus asmenys, nedirbantys vyresni darbingo amžiaus asmenys ir kiti | **Atsižvelgta.**  Šiuo metu yra keičiamas Vyresnio amžiaus asmenų motyvavimo ir savanoriškos veiklos skatinimo 2016-2020 m. veiksmų planas, patvirtintas Lietuvos Respublikos socialinės apsaugos ir darbo ministro 2015 m. spalio 20 d. įsakymu Nr. A1-597 „Dėl Vyresnio amžiaus asmenų motyvavimo ir savanoriškos veilkos skatinimo 2016-2020 m. veiksmų plano patvirtinimo“ |
| Kadangi pagal aprašą galimi pareiškėjai yra nevyriausybinės organizacijos, manome, kad nuosavo įnašo apibrėžimas yra per siauras t.y. tik darbo užmokestis. Siūlome jį išplėsti ir numatyti kitas įnašo galimas formas | **Neatsižvelgta.**  Rengiant Projektų finansvaimo sąlygų aprašo pakeitimą, buvo svarstomos įvairios nuosavo įnašo formos, tačiau nuosavu įnašu laikyti tik pinigininį įnašą pasirinkta siekiant suteikti prioritetą projektams, kurie planuoja organizacijos lėšomis prisidėti prie projekto įgyvendinimo, taip pademonstruodami organizacijos finansinį stabilumą, gebėjimą dalį veiklų vykdyti nepriklausomai nuo Europos Sąjungos finansinės paramos ir tęstinumo galimybę pasibaigus projektui. Atkreipiame dėmesį, kad nuosavas įnašas nėra privalomas |
| lšankstinio susitarimo turinys (20 punkto papunkčiai) yra pertekliniai ir prieštaraujantys savanoriškos veiklos principams (LR Savanoriškos veiklos įstatymas, 4 straipsnis). Savanoriška veikla gali būti atliekama įvairiose visuomenei naudingos veiklos srityse (taigi ir veiklos pobūdžiai vienoje organizacijoje gali būti keli). Savanoriškos veiklos organizatorius ir savanoris kiekvienu konkrečiu atveju gali susitarti dėl įvairių savanoriškos veiklos formų ir būdų, taip pat juos keisti. Jūsų iškeltas reikalavimas šias laisves ir teises suvaržo. Šio susitarimo turinys yra perteklinis įstaigai, kuri dar tik teikia projekto paraišką, apsunkina paraiškos rengimą ir neatspindi projekto įgyvendinimo kokybės. Manome, kad tokių susitarimų galima prašyti pareiškėjų, kurių projektas bus subsidijuojamas | **Neatsižvelgta.**  Aprašo 20 punkte nurodyti išankstiniai susitarimai yra pasirašomi tarp dviejų juridinių asmenų – pareiškėjo arba partnerio (priklausomai nuo to, kuris iš jų atsakingas už savanoriško sveiklos organizavimą) ir savanorius priimančiosios organizacijos. Reikalavimas pasirašyti ir pateikti išankstinius susitarimus su savanorius priimančiosiomis organizacijomis sukuria prielaidas, kad projektas yra planuojamas atsižvelgiant į realiai egzistuojantį potencialą savanoriškai veiklai vykdyti bei užtikrina, kad projektu prisiimti įsipareigojimai bus įgyvendinti.  Savanorio galimybės pasirinkti veiklos sritį bei pobūdį priklausys nuo to, su kiek ir kokios srities priimančiųjų organizacijų bus pasirašytos sutartys ir kokio pobūdžio veiklą jos galės pasiūlyti savanoriui.  Be to, projekto įgyvendinimo eigoje nėra draudžiama įtraukti naujas savanorius priimančiąsias organizacijas (tačiau tik išlaikant paraiškos vertinimo metu nustatytą santykį tarp visų dalyvių, kurie vykdo savanorišką veiklą ir dalyvių, kurie savanorišką veiklą vykdo organizacijose, teikiančiose socialines paslaugas (pagal prioritetinį atrankos kriterijų „Savanoriška veikla vykdoma socialinių paslaugų srityje“) |
| Siūlome į *Apraše vartojamos kitos sąvokos* (4 punktas) įtraukti kvalifikacijos apibrėžimą kaip jis suprantamas fizinio rodiklio (R.S.367) „Asmenys virš 54 metų, kurie po dalyvavimo ESF veiklose igijo kvalifikaciją“ kontekste arba detalizuoti patį fizinį rodiklį | **Neatsižvelgta.**  Apibrėžimas „kvalifikacija“ yra patvirtintas 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo apraše, patvirtintame Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“: specialusis rezultato stebėsenos rodiklis R.S.367 „Asmenys virš 54 metų, kurie po dalyvavimo ESF veiklose įgijo kvalifikaciją“ |
| Vertėtų koreguoti išsireiškimą „(...) *Jei Priemonės projekto įgyvendinimo trukmė ilgesnė nei iki 2018 m. gruodžio 31 d., projektų vykdytojai, įgyvendindami projektus, iki 2018 m. gruodžio 31 d. turi pasiekti rodiklio P.S.367 minimalias tarpines reikšmes, kurios yra suderinamos su pareiškėju ir nurodomos projektų sutartyse, nes teikiamų pagal Aprašą projektų įgyvendinimo trukmė turi būti ne ilgesnė kaip 36 mėnesiai nuo projekto sutarties įsigaliojimo dienos* | **Neatsižvelgta.**  Nuostata įrašyta atsižvelgiant į tai, kad tikėtina, jog dauguma projektų bus įgyvendinama ilgiau nei iki 2018 m. gruodžio 31 d., todėl projektų sutartyse turės būti nurodytos tarpinės (iki 2018 m. gruodžio 31 d.) planuojamos pasiekti rodiklio P.S.367 „Asmenys virš 54 metų amžiaus, dalyvavę aktyviam senėjimui skirtose ESF veikose“ reikšmės |
| Techninė klaida: 71 punkto papunkčiai turi būti 71.1 ir 71.2, o ne 72.1 ir 72.2 | **Atsižvelgta** |